  vk.com (Татьяна Чернова) Майя Бывальцева 23-тӥ тулыспалэ улонысь кошкиз удмурт кылбурчи, Удмуртиысь гожъясьёслэн огазеяськонзылэн ёзчиез Лидия Чернова. Со сярысь нылыз Татьяна Чернова ивортӥз. « Туэ 1-тӥ апреле солы 95 арес тырмысал. Одӥг толэзь мында гинэ кылемын вал юбилеез дырозь. <…> Мугорысьтым туж вӧсь люкетэз ишкалскиз кадь бордысьтым, со ноку уз бурмы » Татьяна Чернова, кылбурчи, Лидия Черновалэн нылыз Лидия Дмитриевна Черноваен люкиськон 25-тӥ тулыспалэ 13 часысен Зураысь лулчеберет юртын ортчоз. Ватсалом, нылпи кылбурчи Лидия Чернова 1927-тӥ арын 1-тӥ оштолэзе Эгра ёросысь Зура черкгуртын вордскиз. 16 аресаз Ижысь заводэ ож тӥрлык лэсьтонэ басьтӥзы. Быдӟым Атыкай ож бере бухгалтере дышетскиз, 14 ар пала лыдъян-чотын ужын тыршиз. 1961-1977 аръёсы Можга ёросысь Пазял гуртысь лыдӟетъюртын ужаз. Нырысь кылбуръёсыз газетъёсын но журналъёсын печатласькизы, 1965-тӥ арын огъя кылбур бичетэ но пыризы. Борысь аслаз кӧня ке книгаосыз потӥзы. Берло аръёссэ Ижкарын улӥз.  Ивортодэтъя «Удмуртия» агентстволэн редакциез Лидия Черновалэн ӵыжы-выжыосызлы, матысь адямиосызлы куректэмзэ вера.  Тегъёс: кулон гожъясьёс Ижкар Удмуртия  